Klokoč (prírodná rezervácia)

Klokoč je prírodná rezervácia v pohorí Malé Karpaty v katastrálnom území obcí Lošonec a Plavecké Podhradie v okrese Trnava a okrese Malacky.

Svojím charakterom je hrebeň vďaka vulkanickému pôvodu a výrazným porastom divozelu úplne odlišný od okolitých vrchov.
Vrchol Klokoča (neďaleko turistickej trasy) označuje drevený kríž, do ktorého sú pozabíjané klince rôznych veľkostí. Na vrchole je umiestnená vrcholová kniha. Z vrcholu i celého hrebeňa sú krásne výhľady na hrebene Malých Karpát – najmä v JV smere. Na Klokoč vedú viaceré značkované turistické chodníky.

 Prírodná rezervácia 
Od roku 1996 chránená lokalita vzácneho hrebeňového komplexu v Homoľských Karpatoch s druhovo bohatou faunou a flórou na bázických vulkanických horninách (melafýroch). Mikrorelief územia je ovplyvnený početnými mraveniskami. Zo vzácnych druhov rastlín je nápadný výskyt Divozeľa úhľadného (Verbascum speciosum SCHRAD.).
Prírodná rezervácia s rozlohou 21,59 ha je v správe štátnej ochrany prírody Malé Karpaty. Na území rezervácie platí 5. stupeň ochrany. Je súčasťou CHKO Malé Karpaty. Ochranné pásmo nebolo určené.

Predmetom ochrany sú: Zachovalé časti prírody Malých Karpát, ojedinelý hrebeňový komplex hôľneho charakteru s druhovo bohatou faunou a flórou.

 Referencie 

 Pozri aj 
 Klokoč (vrch v Malých Karpatoch)

 Iné projekty 

 Externé odkazy 

 Poloha na mape

Kategória:Prírodné rezervácie v Trnavskom kraji
Kategória:Prírodné rezervácie v Bratislavskom kraji
Kategória:Chránené územia v okrese Trnava
Kategória:Chránené územia v okrese Malacky
Kategória:Malé Karpaty
Kategória:Chránená krajinná oblasť Malé Karpaty
Kategória:Lošonec
Kategória:Plavecké_Podhradie